വൈസ്മെന് ഭാരവാഹികള് ചുമതലയേറ്റു കുടിയാന്മല: വൈസ്മെന് ഇന്റര്നാഷണല് കുടിയാന്മല ക്ലബിന്റെ 2022 23 വര്ഷത്തെ ഭാരവാഹികളുടെ സ്ഥാനാരോഹണം കുടിയാന്മല ഫാത്തിമ മാതാ ഓഡിറ്റോറിയത്തില് നടന്നു. വെസ്റ്റ് ഇന്ത്യ റീജണല് ഡയറക്ടര് പി.ഐ. അനില് ഉദ്ഘാടനം ചെയ്തു. കുടിയാന്മല വൈസ്മെന് ക്ലബ് പ്രസിഡന്റ് ജോയ് ജോണ് കുറിച്ചേല് അധ്യക്ഷത വഹിച്ചു. ഇന്റര്നാഷണല് കൗണ്സില് മുന് മെംബര് ആന്റോ കെ. ആന്റണി മുഖ്യപ്രഭാഷണം നടത്തി. റീജണല് ഡയറക്ടര് സി.വി. ഹരിദാസന് പുതിയ ഭാരവാഹികളുടെ സ്ഥാനാരോഹണം നടത്തി. സോജന് തോമസ് ഇരുപ്പക്കാട്ട് പ്രസിഡന്റ്, ബേബി വട്ടക്കുന്നേല് സെക്രട്ടറി, ജോസ് മാത്യു വെട്ടത്ത് ട്രഷറര് എന്നിവര് ചുമതലയേറ്റു. കമ്യൂണിറ്റി സര്വീസിന്റെ ഭാഗമായി പാവപ്പെട്ട കുടുബത്തിനുള്ള ഭവന നിര്മാണ സാമ്ബത്തിക സഹായം ജോയ് ജോണ് ഏറ്റുവാങ്ങി. കണ്ണൂര് സര്വകലാശാലയില് നിന്ന് ബിഎ ഇക്കണോമിക്സില് ഒന്നാം റാങ്ക് കരസ്ഥമാക്കിയ ഷഹന ഷിജു മങ്കുഴിയിലിന് മൊമെന്റോയും കാഷ് അവാര്ഡും നല്കി ആദരിച്ചു. പ്ലസ്ടു പരീക്ഷയില് ഉന്നത വിജയം നേടിയ ആന് മരിയ ബേബി കിഴക്കയിലിനേയും ചടങ്ങില് അനുമോദിച്ചു.